ถ้ามีโอกาสได้ไปเดินตชาดสดมีนบุรีเมื่อไหร่ ก็มักจะต้องฝากท้องไว้ที่ร้านนี้ทุกทีสิ่น่า ร้านอยู่ที่ตลาดสดฝั่งตลาดเก่า ใกล้ๆยูเทิร์น เลยธนาคารอิสลามไปนิดหน่อย อยู่ตรงหัวมุมทางเข้าตลาดสด  มีตู้ก๋วยเตี๋ยวและโต๊ะตั้งหม้อน้ำซุปถาดใส่เครื่องในยื่นออกมาหน้าร้าน  หาไม่ยากหรอกครับ เพราะเป็นร้านเดียวที่อยู่ในตลาดสด  ร้านเค้ามีทั้งต้มเลือดหมู ก๋วยเตี๋ยว ก๋วยจั๊บน้ำใส ขาหมู กระเพาะปลา ที่นั่งมีไม่มากนัก บางครั้งต้องนั่งรวมกับคนอื่น 
         เกาเหลาเลือดหมู คราวนี้รู้สึกว่าน้ำซุปจืดกว่าครั้งก่อนๆมาก แต่เครื่องยังมีหลากหลายเหมือนเดิม ปริมาณอาจจะลดลงนิดหน่อยตามสภาพเศรษฐกิจ  ชามละ 50 บาท พิเศษ
          เส้นเล็กแห้งใส่เครื่องใน เส้นลวกมากำลังดี ใส่เครื่องในมาเยอะ มีมะนาวมาด้วย ก๋วยเตี๋ยวแห้งใส่มะนาวนี่มันหอมจนน้ำลายไหล ปรุงแซ่บๆรสจัดๆ อร่อยล้ำ ชามนี้ 50 บาท
         ขาหมู สับมาจานนึงพอดีๆ รองด้วยผักกาดดองต้มเค็ม รสชาติกลมกล่อมไม่หวานไม่เค็มมาก 70 บาท
        มาร้านนี้ อย่ามาช่วงเที่ยง เพราะจะไม่มีที่นั่ง หาที่รั่งให้ได้ก่อนแล้วค่อยสั่ง เจ๊ดาแกจำแม่น ใครสั่งอะไรจำได้หมด อ้อ บนโต๊ะมีกระเทียมเจียวกากหมูด้วยนะ น้ำจิ้มก็มีถ้วยเล็กๆให้ บิ้วท์เอาเองตามใจชอบ มาตลาดมีน ลองแวะชิมกันดูนะครับ